రాబర్ట్ వుడ్రో విల్సన్

రాబర్ట్ వుడ్రో విల్సన్ ఖగోళ శాస్త్రవేత్త, భౌతిక శాస్త్రంలో నోబెల్ బహుమతి గ్రహీత. 

పరిశోధనలు
రాబర్ట్ వుడ్రో విల్సన్ (ఆంగ్లం:Robert Woodrow Wilson) (జననం: జనవరి 10, 1936) ఒక అమెరికన్ రేడియో ఖగోళ శాస్త్రవేత్త. ఆయన ఆర్నో అలన్ పెన్జియాస్‌తో కలిసి 1964 లో కాస్మిక్ మైక్రోవేవ్ బ్యాక్‌గ్రౌండ్ రేడియేషన్‌ (Cosmic Microwave Background radiation / CMB / CMBR) ను కనుగొన్నారు. ఇది విశ్వావిర్భావం/విశ్వోద్భవం యొక్క బిగ్ బ్యాంగ్ సిద్ధాంతానికి (Big Bang theory) రుజువును సమకూర్చటంలో సహాయపడింది. ఈ ఆవిష్కరణకు ఆయన 1978 సంవత్సరంలో భౌతిక శాస్త్రంలో నోబెల్ బహుమతిని అందుకున్నారు.

పరిశోధనలు 
న్యూ జెర్సీలోని హోల్మ్డెల్ టౌన్‌షిప్‌లో ఉన్న బెల్ ల్యాబ్స్‌లో హోల్మ్డెల్ హార్న్ యాంటెన్నాతో పరీక్షలు, ప్రయోగాలు నిర్వహిస్తున్న సమయంలో, విల్సన్, పెన్జియాస్ వాతావరణంలో తమకు వివరించలేని ఒక శబ్ద మూలాన్ని గుర్తించారు. యాంటెన్నాపై ఉన్న పావురాల విసర్జనలతో సహా శబ్దానికి కారణమయ్యే అన్ని సాధ్యమైన మూలాలను తొలగించిన తరువాత, ఆ శబ్దం చివరకు CMB (కాస్మిక్ మైక్రోవేవ్ బ్యాక్‌గ్రౌండ్) అని నిర్ధారించబడింది. ఇది బిగ్ బ్యాంగ్ సిద్ధాంతానికి ముఖ్యమైన ధృవీకరణగా నిలిచింది.

1970లో విల్సన్ నేతృత్వంలోని ఒక బృందం ఖగోళ వస్తువైన ఒరియన్ నెబ్యులాలో, అలాగే మరో ఎనిమిది గెలాక్సీ మూలాలలో, కార్బన్ మోనోఆక్సైడ్ (CO) యొక్క భ్రమణ స్పెక్ట్రల్ రేఖను తొలిసారిగా గుర్తించింది. అనంతరం, CO పరిశీలనలు చల్లని అణు అంతర్‌తారక వాయువును గుర్తించడానికి ప్రామాణిక పద్ధతిగా మారాయి. CO గుర్తింపు మిల్లీమీటర్, సబ్‌మిల్లీమీటర్ ఖగోళ శాస్త్ర రంగాల ఆవిర్భావానికి పునాది సంఘటనగా నిలిచింది.

1979 లో విల్సన్ అమెరికా నేషనల్ అకాడమీ ఆఫ్ సైన్సెస్ మెంబరుగా ఎన్నుకోబడ్డారు.
విల్సన్ 1958లో ఎలిజబెత్ రోడ్స్ సావిన్‌ను వివాహం చేసుకున్నారు.

అవార్డులు
 హెన్రీ డ్రేపర్ మెడల్ (1977)
 భౌతిక శాస్త్రంలో నోబెల్ బహుమతి (1978)
 గోల్డెన్ ప్లేట్ అవార్డు (1987) 

మూలాలు

వర్గం:1936 జననాలు